CELEX: 62017TN0727
Language: fi
Date: 2017-10-26 00:00:00
Title: Asia T-727/17: Kanne 26.10.2017 – PP ym. v. EUH

22.1.2018   
            
            
               FI
            
            
               Euroopan unionin virallinen lehti
            
            
               C 22/45
            
         Kanne 26.10.2017 – PP ym. v. EUH
   (Asia T-727/17)
   (2018/C 022/61)
   Oikeudenkäyntikieli: ranska
   
      Asianosaiset
   
   
      Kantajat: PP, PQ ja UQ (edustaja: asianajaja N. de Montigny)
   
      Vastaaja: Euroopan ulkosuhdehallinto (EUH)
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan
               
                           —
                        
                        
                           EUH:n henkilöstöhallinnon kantajille sähköpostitse lähettämät 3.2., 6.2. ja 20.3.2017 päivätyt laskelmat, sekä tarpeellisilta osin palkkalaskelmat, joista käy ilmi, että kantajien lapsille on myönnetty koulutuslisä, ja
                        
                     
                           —
                        
                        
                           tarpeellisilta osin nimittävän viranomaisen 15.12.2016 sähköpostitse lähettämän päätöksen, jossa heille ilmoitettiin,
                           
                                       —
                                    
                                    
                                       että hakemus korvauksesta lukuvuoden 2016/2017 lukukausimaksuista koulutuslisä B:n enimmäismäärän ylittävältä osin on hyväksytty, ja
                                    
                                 
                                       —
                                    
                                    
                                       ettei enimmäismäärän ylittävä määrä saa missään tapauksessa ylittää 9 704,16 euroa, ja
                                    
                                 
                     
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste perustuu lainvastaisuusväitteeseen vastaajan tekemästä päätöksestä, jolla korvattavien lukukausimaksujen enimmäismäärä vahvistettiin henkilöstösääntöjen mukaista enimmäismäärää korkeammaksi ja joka nyt käsiteltävässä asiassa on riitautettu, ja päätöksen perusteena olevasta 15.4.2016 päivätystä viestistä, sekä ohjeista, joilla rikotaan Euroopan unionin virkamiehiin sovellettavia henkilöstösääntöjä ja niiden liitettä X.
            
         
               2)
            
            
               Toinen kanneperuste perustuu yksittäispäätöksen lainvastaisuuteen seuraavin perustein
               
                           —
                        
                        
                           ennalta varautumisen, luottamuksensuojan, oikeusvarmuuden ja hyvän hallinnon periaatteita sekä saavutettuja oikeuksia on loukattu,
                        
                     
                           —
                        
                        
                           oikeutta perheeseen ja oikeutta koulutukseen on loukattu,
                        
                     
                           —
                        
                        
                           yhdenvertaisen kohtelun ja syrjintäkiellon periaatteita on loukattu, ja
                        
                     
                           —
                        
                        
                           toteutetun toimen osalta ei ole arvioitu etuja eikä noudatettu suhteellisuusperiaatetta.